b'\n_START_ARTICLE_\nAntonio Rosmini\n_START_PARAGRAPH_\nAntonio Francesco Davide Ambrogio Rosmini Serbati (24. m\xc3\xa4rts 1797 Rovereto, Trento provints  \xe2\x80\x93 1. juuli 1855) oli itaalia filosoof._NEWLINE_Ta oli Pier Modesto ja Giovanna dei Conti Formenti di Biacesa del Garda teine poeg._NEWLINE_Ta l\xc3\xb5petas Padova \xc3\xbclikooli \xc3\xb5igusteaduse ja filosoofia alal ning ta ordineeriti 1821 Padovas preestriks._NEWLINE_Tal tekkis s\xc3\xbcgav kalduvus filosoofiale, milles teda julgustas Pius VII._NEWLINE_Aastal 1826 siirdus ta Milanosse, kus tal sugenes l\xc3\xa4hedane  Alessandro Manzoniga, kes tema kohta hiljem \xc3\xbctles: "ta on \xc3\xbcks kuuest v\xc3\xb5i seitsmest vaimust (intelligenze), kes k\xc3\xb5ige rohkem austavad inimsust (umanit\xc3\xa0)."  Tema kirjutisi imetlesid teiste seas ka  Niccol\xc3\xb2 Tommaseo ja Vincenzo Gioberti, kellest samuti said tema s\xc3\xb5brad._NEWLINE_Aastal 1830 asutas ta Domodossolas Istituto della Carit\xc3\xa0 kongregatsiooni, mille liikmeid hakati nimetama rosminiani. Uue kongregatsiooni p\xc3\xb5hikirja, mis sisaldus raamatus, mida Rosmini kogu elu  v\xc3\xa4lja andis, kiitis 1839 heaks   Gregorius XVI._NEWLINE_Rosmini kuulutati 18. novembril 2007 \xc3\xb5ndsaks.\n_START_SECTION_\nTsitaat\n_START_PARAGRAPH_\n\xe2\x80\x9eInimese isik on kohalolev (sussistente) inim\xc3\xb5igus.\xe2\x80\x9c_NEWLINE_ \xe2\x80\x93 Antonio Rosmini'